Sagunt presenta la programació per a Sant Antoni
18 de gener 2024

![](/media/o50lkfza/img_5269_c.jpg?width=850&height=566.6666666666666)

L'Associació Cultural Sant Antoni Sagunt organitza les activitats festives amb motiu de la festivitat de Sant Antoni, en col·laboració amb la regidoria de Festes i Cultura Popular de l'Ajuntament de Sagunt. Les activitats recreatives es duran a terme entre els dies 19 i 21 de gener; i les activitats taurines entre el 26 i el 28.

La programació s'ha presentat en la Via del Pòrtic i han participat la regidora de Festes i Cultura Popular, Patricia Sánchez i el president de l'Associació Cultural Sant Antoni Sagunt, Samuel Asensio Rodrigo.

Patricia Sánchez ha remarcat la tradició que hi ha a Sagunt en relació amb la festivitat de Sant Antoni. A més, la regidora de Festes i Cultura Popular ha agraït a l'Associació Cultural Sant Antoni la seua labor: «**Moltes gràcies pel treball que feu per Sant Antoni any rere any i per no deixar caure les tradicions que tenim a Sagunt**». També ha aprofitat per a animar a la ciutadania a participar en els festejos: «**Vos esperem a tots als carrers, en el barri, per a gaudir tant dels actes culturals com taurins**».

Les activitats començaran el divendres 19 a les 20 hores amb una exposició de fotos en el local de l'associació. El dissabte 20 a les 16 hores hi haurà carretó infantil per als més xicotets al carrer General Caní de Sagunt. Per a finalitzar el primer cap de setmana de festejos, el diumenge 21 començarà a les 11.30 hores amb el trasllat de la imatge de Sant Antoni a l'església de Santa Maria. A les 12 hores serà la missa i, posteriorment, es traslladarà el sant fins a la plaça Cronista Chabret per a continuar amb la tradicional benedicció d'animals amb regals per als participants. El dia acabarà a les 14.30 hores amb el repartiment d'olla i vi per a menjar.

El segon cap de setmana de festejos estarà compost per activitats taurines. El divendres 26 hi haurà bou embolat a les 23.30 hores i solta de vaques a les 0.30 hores, a càrrec de la ramaderia La Morada d'Estivella. El dissabte 27 començaran els festejos a les 16 hores amb una vesprada de vaques. A la nit, a les 23.30 hores i 0.30 hores hi haurà bous embolats, tot això a càrrec de la ramaderia Hermanos Cali de Moixent. Finalment, el diumenge 28 hi haurà vesprada de vaques a partir de les 16 hores a càrrec de la ramaderia La Paloma de Xaló.

![](/media/cskdqwbu/sant-antoni_c.jpg?width=595.3828828828829&height=850)

*   [](http://www.facebook.com/sharer.php?u=https://aytosagunto.es/va/actualitat/sagunt-presenta-la-programacio-per-a-sant-antoni/ "Facebook")
*   [](http://twitter.com/share?url=https://aytosagunto.es/va/actualitat/sagunt-presenta-la-programacio-per-a-sant-antoni/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-presenta-la-programacio-per-a-sant-antoni/ "Linked In")
*   [](mailto:?body=https://aytosagunto.es/va/actualitat/sagunt-presenta-la-programacio-per-a-sant-antoni/)